Document ID: /roh_data/filtered/fineweb-2-filterrobots_roh.jsonl.gz/64827

Il Servis public ei in element essenzial da nossa concepziun statala e marca aschia era nossa identitad naziunala. El ei da muntada centrala per l’economia da nossa tiara ch’ei dependenta dil bein funcziunar dils survetschs publics. In Servis public integral e da buna qualitad ei ina noda-casa da nossa tiara e d’eminenta impurtonza per igl avegnir dallas regiuns muntagnardas. Il Servis public rinforza la cohesiun en nossa tiara. A quel appartegn denter auter era l’infrastructura digitala.
Igl internet spert ei ina premissa elementara per saver porscher adina dapli prestaziuns. L’infrastructura digitala ei era da muntada centrala per scaffir novs posts da lavur, denton cunzun era per mantener ils posts da lavur existents ellas regiuns muntagnardas. Gest interpresas da survetsch savessen – grazia ad in’infrastructura digitala moderna – s’engaschar egl avegnir dapli per scaffir, augmentar e mantener posts da lavur ella muntogna. Ils mieds da communicaziun moderns lubeschan da luvrar a moda independenta dil liug! Perquei s’engaschel jeu buca mo per in’excellenta infrastructura da vias e viasfier, anzi era per in internet spert ed efficient da pindel lad sco part dil provediment da basa en tut las regiuns da nossa tiara. La schanza da quellas tecnologias digl avegnir – cunzun dil spectrum ultra lartg e 5G -ston vegnir nezegiadas. Per che quei gartegi basegna ei in dialog intensiv culla populaziun. Pregiudezis existents ston vegnir reduci ed informaziuns fallidas currigidas. Ellas regiuns da muntogna stuein nus exnum far il pass dil trutg digital alla autostrada digitala. Mo aschia pudein nus dar damogn cun success allas sfidas da destinaziuns economicas e turisticas modernas.
La Posta sto puder sesviluppar vinavon ed astgar nezegiar cumpleinamein sias fermezias. Ils acquists dalla Posta duein e ston persequitar ina clara finamira, numnadamein da sviluppar vinavon l’interpresa, sinaquei che il Servis public sappi era exister egl avegnir el cass ideal senza subvenziuns e che sia qualitad seigi garantida. Quei provediment da basa survescha buca mo a nusezzi sco clients privats, mobein ei da gronda impurtonza cunzun per nossas interpresas pintgas e mesaunas. Oz generescha la Posta numnadamein varga 80 pertschien da sia sviulta entras las interpresas. Gest era en interess dil mistregn duvrein nus ina Posta efficienta e segira.
Mia aspectativa enviers tut las interpresas parentadas culla Confederaziun ei sempla: Ellas ston survir alla societad ed all’economia da l’entira tiara, buca dapli e buca dameins!
19.5010 – Fragestunde; Vergibt die Post Druckaufträge ins Ausland?https://www.parlament.ch/de/ratsbetrieb/suche-curia-vista/geschaeft?AffairId=20195010
16.3848 – Motion; Flächendeckende Postzustellung bis zur Mittagszeithttps://www.parlament.ch/de/ratsbetrieb/suche-curia-vista/geschaeft?AffairId=20163848
16.3336 – Motion; Erhöhung der Mindestinternetgeschwindigkeit in der Grundversorgung auf 10 Mbit/Sekundehttps://www.parlament.ch/de/ratsbetrieb/suche-curia-vista/geschaeft?AffairId=20163336
16.3337 – Interpellation; Dynamische Festlegung der Mindestbandbreite gemäss Fernmeldedienstverordnunghttps://www.parlament.ch/de/ratsbetrieb/suche-curia-vista/geschaeft?AffairId=20163337
14.3236 – Motion; Anpassung der Grundversorgung mit Breitbandinternethttp://www.parlament.ch/d/suche/seiten/geschaefte.aspx?gesch_id=20143236
14.5654 – Fragestunde; Service public bei der Posthttp://www.parlament.ch/d/suche/seiten/geschaefte.aspx?gesch_id=20145654
14.5009 – Fragestunde. Einen weiteren Abbau des Service public bei der Post verhindern.http://www.parlament.ch/d/suche/seiten/geschaefte.aspx?gesch_id=20145009